open-index/open-wikipedia-markdown huggingface dataset:
Aci Castello

**Aci Castello** () Siziliako (Italia) Cataniako probintziako komuna bat da. 17.854 biztanle ditu, eta 8&nbsp;km². Mugakide ditu Aci Catena, Acireale, Catania, San Gregorio di Catania eta Valverde komunak.

Arrantzaleen herri honen izena normandiar gazteluaren izenetik dator. Gotorleku hori itsasotik sortutako basaltozko harkaitz baten gainean eraiki zen. Erdi Aroan, 1076an, Rogelio Luriakoari babesa eman zion. Setio luze baten ondoren, Frederiko II.a Siziliakoak birrindu zuen; geratzen den zatian, gaur egun museo zibikoa dago.

## Historia 
Aci Castelloren herria gazteluaren inguruan sortu zen, normandoek 1076an eraiki zutena, VII. mendeko bizantziar gotorleku baten gainean. 1169an, Aci Castelloren populazioa handitu zen Etnaren erupzio batek sumendiaren ondoko herriak abandonatu zirelako. Geroago, gaztelua Cataniako gotzainaren ondasuna bilakatu zen.
1296an, Roger Lauriakoak, Siziliar bezperetan aragoiar ontziteriaren almiranteak, Aci feudoa eta gaztelua Frederiko II.a Siziliakoa leialki laguntzeagatik jaso zuen. Bi gizonen arteko harremanak hoztu zirenean eta Rogerrek anjoukoei eskaini zienean, erregeak gaztelua setiatu eta konkistatu zuen eta Lauriakoa bere lurretatik egotzi. Margarita Lauriakoak, Rogeren ondorengoak, 1320an gaztelua eta lurraldeak berreskuratu zituen eta Blasko II.a Alagonakoari eman zizikion. Gizon honek Palermo anjoutarren erasoetatik defendatzen zuen bitartean, Bertrando di Balzok arpilatu zuen Aci.

## Iruditegia 

File:Normandiar gaztelua.JPG|Normandiar gaztelua
File:Acicastelloko arrantza-portua.JPG|Aci Castelloren arrantza portua
File:Ziklopear irlak, Acicastellotik.JPG|Ziklopear irlak
File:Acicastelloko panoramika.JPG|Aci Castelloren panoramika
File:Grezia Handia.jpg|Magna Graecia

## Kanpo estekak
MFK Košice

**MFK Košice** (izen osoa *Mestský Futbalový Klub Košice*) Eslovakiako futbol taldea da, Košice hirikoa. 2 aldiz irabazi du Eslovakiako futbol liga eta beste 2 aldiz kopa. Aurrez Txekoslovakiako kopa bat ere irabazi zuen.

2017ko uztailean taldea desegin zen.

## Historia 
Bigarren Mundu Gerraren aurretik hainbat talde izan ziren Košicen. Denetan lehenengoa *Kassai AC* izan zen, 1903an sortua. 1909an Hungariako liga irabazi zuen Kassaik. 1945ean hiriko hiru taldek bat egin zuten eta *Jednota Košice* eratu zen, Txekoslovakiako ligan aritu zena.

1952an *VSS* (Eslovakia ekialdeko injeniariak) taldea eratu zen eta berehala *Spartak VSS Košice* bihurtu zen. Hau hartzen da *MFK Košice*-ren fundazio data. 70. hamarkada bikaina izan zuen 1971ean ligan bigarren egin eta 1973an UEFA Kopan hartu zuen parte. Košiceko jokalari onenek Txekoslovakiako selekzioan hartzen zuten parte eta Jaroslav Pollák eta Dušan Galis jokalariak 1976ko Eurokopan txapeldun izan ziren.

Hurrengo aro bikaina 90. hamarkadan izan zuen. 1993an Txekoslovakiako azken kopa irabazi zuen eta 1997 eta 1998an Eslovakiako ligak. 1998an gainera Txapeldunen Ligako taldekako fasean aritu zen Manchester United, Juventus eta Feyenoordekin batera.

Azkenengo tituluak 2009 eta 2014ko kopak ditu.

## Palmaresa 
### Eslovakian: 5 
* Liga (2): 1997, 1998.
* Kopa (2): 2009, 2014.
* Eslovakiako Superkopa (1): 1997.

### Txekoslovakian: 1 
* Kopa (1): 1993.

### Nazio artean: 0 
#### Txapeldunen Liga 
* Taldekako fasea 1998an.

## Kanpo estekak 
*  webgunea
Serbiar

**Serbiarra** (,  ahoskatua) hegoaldeko eslaviar herria da, Balkanetan jatorria duena. Serbian, Montenegron, Bosnia-Herzegovinan, eta, gutxiengo bat Kroazian bizi da. Jugoslavia ohiako beste errepubliketan, Mazedoniako Errepublikan eta Eslovenian, gutxiengo inportantea ere badira. Ofizialki aintzat harturiko gutxiengoa osatzen dute Errumanian eta Hungarian. Diaspora ere badute, mendebaldeko Europatik (Alemania, Suitza eta Austria inguruan) eta Ipar Amerikatik hedatua.

Geografikoki, Europan Eliza ortodoxoa duen mendebaldeko mugarria dira. Serbiako printzerriak (1804-1815) bere birjaiotza modernoa suposatu zuen, Balkanetan otomandarrak, bulgariarrak eta austriar-hungariarrak borrokatu zituena. 1918an Jugoslaviako Erresuma sortu zutenean, independentzia galdu eta ez zuen berreskuratu 2006ra arte. Bitartean hainbat gerratan ibili da.

Serbiera Serbia eta Bosnia-Herzegovinako hizkuntza ofiziala da eta Montenegron gehiengoarena. Historikoki diagrafia erabili du, hau da latindar alfabeto eta zirilikoa aldi berean.

## Erreferentziak 
## Kanpo estekak
Neoclinus bryope

***Neoclinus bryope*** *Neoclinus* generoko animalia da. Arrainen barruko Chaenopsidae familian sailkatzen da.

## Banaketa 
## Erreferentziak 
## Ikus, gainera 
* *Neoclinus*
* Chaenopsidae

## Kanpo estekak 
* FishBase.org
Smolensk oblasta

**Smolensk oblasta** () Errusiako subjektu federal bat da, oblast bat zehazki, Erdialdeko Barruti Federalean kokatua. 49.800&nbsp;km²ko azalera du, eta 2010ean 985.537 biztanle zituen. Zentro administratiboa Smolensk hiria da.

## Erreferentziak 
## Kanpo estekak
En Avant de Guingamp

[thumb|250px|En Avant de Guingamp 2015ean [Kieven jokaturiko partidan.]]
thumb|250px|Taldearen armarria.
**En Avant de Guingamp** (izen osoa ''En Avant de Guingamp Cotes d'Armor*) Bretainiako futbol taldea da, Guingamp hirikoa. Guingampek 7.661 biztanle ditu (2007). Frantziako bi kopa eskuratu ditu.

## Historia 
1912an sortu bazen ere 1984ean bihurtu zen talde profesionala eta 1995an iritsi zen lehen mailara. Ordutik zortzi denboralditan izan da Frantziako maila gorenean. 1996an, Europako txapelketako lehen denboraldian Intertoto Kopa irabazi zuen.

Frantzian lortu dituen tituluak kopa txapelketan izan dira, lehenengoa 2009an, bigarren mailako taldea zela, eta bigarrena 2014ean.

## Palmaresa 
### Frantzian: 2 
* Ligue 1 (0): zazpigarrena 2003an.
* Frantziako Kopa (2): 2009, 2014.
* Trophée des champions (Superkopa) (0): finalista 2009an.

### Europan: 1 
* UEFA Intertoto Kopa (1): 1996.

## Emakumezkoen taldea 
*Saint-Brieuc SC'' izenarekin jokatzen zuelarik irabazi zuen liga. Gaur egun En Avant de Guingamp taldearen barnean dago.
* Frantziako Liga:
** Txapelduna (1): 1989
** Bigarrena (1): 1992

## Kanpo estekak 
*  Webgune ofiziala
La Salle ikastetxea (Donostia)

**La Salle ikastetxea** Donostiako ikastetxe pribatu eta erlijioso bat da. 1953. urtean sortu zen. Donostiako Loiola auzoan kokatuta dago. 1000 ikasle inguru ditu Haur Hezkuntzatik 2. Batxilergoraino. Era berean, bertan dago ikasle unibertsitarioen egoitza.

## Pederastia kasuak 
2024an, zenbait emakumek salatu zuten 1970-1990 hamarkada bitartean pederastia eta sexu abusu sistematikoak egin zituztela bertako bi irakaslek, batik bat Patxi Ezkiagak eta Sebastian Grandmontagnek.

Salaketak argitara eman zirenean, ikastetxeak «jazotakoa gaitzetsi eta barkamena eskatu» bazuen ere, gerora informazioak argitaratutako egunkariari leporatu zion barne ikerketa egiteko laguntzarik ez ematea.

## Erreferentziak 
## Bibliografia 
* *Bajo el signo de la Educación. 100 años de La Salle en Gipuzkoa. Tomo I* Paulí Dávila, Luis Mª Naya, Hilario Murua.

## Kanpo estekak
Carla's Song

**Carlaren Abestia** (euskaraz *Carlaren Abestia*) 1997ko Ken Loach britainiar zinema zuzendariaren drama filma bat da. Bertan, Robert Carlyle, Oyanka Cabezas eta Scott Glenn aktoreek antzeztu zuten.

Fila Eskoziako Glasgow hiria eta Nikaragua Sandinistann girotua dago.

Britainiar film onenaren BAFTA Sariaren izendapena jaso zuen.

## Argumentua 
1987. urtea, Eskozia, Glasgow. George (Robert Carlyle) eskoziar autobus gidari errebeldeak Carla (Oyanka Cabezas) nikaraguar errefuxiatua ezagutu berri du. Bitartean, Nikaraguan Kontragerrilla Sandinistar Gobernuak iraultzeko prestatzen ari da. Herrialdearene goera, bere familia eta maitasunak Carla gogaitzen dute. Hortaz, Georgek Carla Nikaraguara laguntzea erabakiko du, han gerraren errealitate latza eta bere sentimentuei aurre egin beharko dielarik.

## Aktoreak 
* Robert Carlyle - George Lennox
* Oyanka Cabezas - Carla
* Scott Glenn - Bradley
* Salvador Espinoza - Rafael
* Louise Goodall - Maureen
* Richard Loza - Antonio

## Kanpo estekak 
* *Carlaren Abestia* filmaren IMDBko fitxa irakurgai
Dick Tracy (1990eko filma)

***Dick Tracy*** 1990eko Warren Beatty estatubatuar zinema zuzendari, ekoizle eta aktorearen ekintza filma bat da. Chester Gould komikigilearen izenburu berdineko *Dick Tracy* komikian oinarritua dago. 

Bertan, Warren Beatty, Al Pacino, Madonna, Glenne Headly eta Charlie Korsmo aktoreek antzeztu zuten.

Filma honek 7 Oscar Sarietarako izendapenak jaso zituen, 3 irabaziz: Zuzendaritza artistiko onenaren Oscar Saria (Richard Sylbert eta Rick Simpson), Jatorrizko abesti onenaren Oscar Saria (*Sooner or Later* abestia, Stephen Sondheimek konposatua eta Madonnak abestua) eta Makillaje onenaren Oscar Saria (John Caglione jr. eta Doug Drexler). 4 Urrezko Globo Sarietarako izendapenak ere jaso zituen.

## Sinopsia 
Dick Tracy (Warren Beatty) hiriko krimena desagertarazko asmoa duen polizia ausart eta zorrotza da. Baina, horretarako, «Big Boy» Caprice (Al Pacino) gangsterra eta bere taldeari aurre egin beharko die. Breathless Mahoney (Madonna) abeslaria ezagutzean Dick Tracyren borondate eta gogoak estropezu egingo dute.

## Aktoreak 
* Warren Beatty .... Dick Tracy
* Al Pacino .... Alphonse "Big Boy" Caprice
* Dustin Hoffman .... Mumbles
* Madonna .... Breathless Mahoney
* Charlie Korsmo .... Dick Tracy Jr.
* Michael Donovan O'Donnell .... Gillicuddy jauna
* Jim Wilkey .... Stooge
* Kathy Bates .... Green andrea andrea
* Dick Van Dyke .... Fletcher barrutiko fiskala
* Catherine O'Hara .... Texie Garcia
* Henry Silva .... Influence
* Mandy Patinkin .... 88 Keys
* Paul Sorvino .... Lips Manlins
* Lew Horn .... Lefty Moriarty
* Stig Eldred .... Shoulders
* Lawrence Steven Meyers .... Little Face
* William Forsythe .... Flattop
* James Caan .... Spaldoni
* Ed O'Ross .... Itchy
* Seymour Cassel .... Sam Catchem
* James Keane .... Pat Patton
* Charles Durning .... Brandon buruzagia
* Glenne Headly .... Tess Trueheart
* Estelle Parsons .... Trueheart andrea
* Marvelee Cariaga .... sopranoa

## Kanpo estekak 
* *Dick Tracy* filmaren IMDBko fitxa irakurgai 
* *Dick Tracy* filmaren trailer edo iragarkia ikusgai. Youtube.com
Ihitzkunditze

**Ihitzkunditze** (baita Heilegaina edo Oillogaina) Mendebaldeko Pirinioetan dagoen mendia da, Zuberoako lurretan.

## Abiapuntuak 
* Erraitzeko lepotik (Ordu bat eta laurden).
* Kaiatik (hiru ordu eta erdi).

## Ikus, gainera 
* Zuberoako mendien zerrenda

## Kanpo estekak
Aci Trezza

[thumb|250px|  Aci Trezza. Barrenean, [Etna mendia.]]
**Aci Trezza** () Siziliako (Italia) hego-ekialdeko herri bat da, Aci Castello udalerriaren parte bat. Cataniatik 10 kilometrotara dago, eta 5.000 biztanle ditu. Joniar itsasoaren kostaldean kokatua, itsas aktibitatezko historia luzea du. Italiar askoren udako oporleku da. Herriko patroia San Joan Bataiatzailea, eta haren jaia ekainaren 24an ospatzen da.

## Ziklopeen uharteak 
Aci Trezzaren kostaldean, zutabe formako hiru uharte daude. Tokiko kondairak dioenez, Odisean ziklopeek Ulisesi jaurtikitako harriak dira. Ziklopeek ola bat omen zuten, Etna mendiaren magalean, geroago herriaren ingurura aldatu zutena.

## Erreferentzia kulturalak 
Giovanni Vergaren eleberria *I Malavoglia* Aci Trezzan girotuta dago.

1948an, Luchino Viscontik Aci Trezzan egin zuen *La terra trema* film neorrealista, Vergaren*IMalavoglia* nobelan oinarritua. Aktoreak ez ziren profesionalak, baizik eta tokiko biztanleak. Film horri museo bat eskaini zioten herrian, gau egun filmeko parte hartzaileetako batek zuzendua.

## Iruditegia 

File:Acitrezzako arrain-lonja.JPG| Aci Trezzako arrain-lonja
Fitxategi:Ziklopear_irlak.JPG|Ziklopeen uharteak
File:Islands of the Cyclops at Dawn Sicily Italy - Creative Commons by gnuckx (5040707334).jpg|Ziklopeen uharteak eguzki-sarreran
File:Acitrezzako arrantza-portua.JPG|Arrantza-portua
File:Lakea irla.JPG|Kai-muturra eta Latxea uhartea
File:Acitrezzako panoramika.JPG|Aci Trezzako panoramika
File:Acitrezzako forma basaltikoak. Ziklopearen itsasertza.JPG|Forma basaltikoak. Ziklopearen itsasertza
File:Grezia Handia.jpg|Magna Graecia

## Kanpo estekak 
*  Catania hiriko webgune ofiziala
Ivi Adamou

**Ivi Adamou** (grezieraz, Ήβη Αδάμου; Ayia Napa, Zipre, ) greziar abeslari eta pianista da .

## Biografia 
### Hastapenak 
Ivi Adamou 1993ko azaroaren 24an jaio zen Ayia Napan, Zipre ekialdeko Famagusta eta Larnaka hirien artean dagoen konplexu turistikoan. Hiru ahizpen artean bigarrena da, eta aita Zipre bertako greziarra den arren, ama bulgariar jatorrikoa da .

Umetatik jaso zituen Ivik musika eta ahotsa lantzeko eskolak, baita pianoa jotzeko klaseak ere. Hauei esker, hainbat sari irabazi zituen herrialdean antolatzen diren umeentzako kantu txapelketetan; besteak beste, bederatzi urte baino ez zituela, Larnaka hirian ospatu zen abesti jaialdiko lehen postua lortu zuen Anna Vissi artistaren "Kaka Paidia" kanta abestu ostean .

### 2009-2010: The X Factor 
## Erreferentziak 
## Ikus, gainera 
* 2012ko Eurovision Abesti Txapelketa
* La La Love

## Kanpo loturak 
* Webgune ofiziala
* 
* 
*
Caswell badia

**Caswell badia** (galeseraz *Bae Caswel* eta ingelesez *Caswell Bay*) Galesko hegoaldean dagoen badia bat da, Gower penintsularen hego-ekialdean eta Swansea hiritik hurbil. Erresuma Batuan ezaguna den turismogunea da. Hondartzarako sarbidea erraza da, bertan hotel eta aparkalekua daudelarik. Surflarien ohiko kokalekua da. Hondartzak maiz bandera urdina jaso ohi du eta Mumbles herritik hurbil dago.

## Kanpo estekak
San Govanen kapera

**San Govanen kapera** (ingelesez ''St. Govan's Chapel'') Galesko hego-mendebaldeko St Govan lurmuturran dagoen kapera bat da, Pembrokeshire konderrian eta Bosherston udalerritik hurbil dago.

Eraikina kareharrizko itsaslabar batean eraikia dago, oinplanoakl 6,1 m × 3,7 m ditu, hormak kareharrizkoak eta gela soil bakar bat du. Kaperaren zatirik handiena XIII. mendean eraiki zen, nahiz eta VI. mendeko zatiak ere badituen, hain zuzen ere, San Govan fraidea gaur egun kapera dagoen lekuan zegoen leize batera bizitzera joan zen garaikoak. Kondaira baten arabera, San Govan kaperaren ekialdean dagoen aldarearen azpian lurperatua omen dago. Eraikinerako sarrera iparraldeko atean dago, harrizko eserlekuak ipar eta hegoaldeko hormetan daude, eta hutsik dagoen kanpailekua mendebaldean dago. Arbelazko teilatua gainontzeko eraikinarekin alderatu ezkero gehikuntza modernoa dela uste da.

Eraikin honetara itsaslabarraren gainaldetik 52 eskailera jeitsiz bertaratu daiteke, turismo erakundeek aipatutako kondairaren arabera, eskailerak igotzean edo jeitsitzean zenbatu ezkero kopuru ezberdina ematen omen dute.

1996ko abuztuaren 2an monumentu sailkatuen zerrendan I. Mailan zegoen. Gaur egun, MOD's Castlemartin East Firing Range zerrenda dago, MOD Castlemartin, eraikinaren sarbidea jendearentzako mugatua dagoelarik.

## Ikus gainera 
* 24px|border Galesko historia
* 24px|border Galea

## Erreferentziak 
## Kanpo estekak 
* 35px San Govan kaperaren irudiak Google-en.
* 30px San Govan kaperaren irudiak Flickr-en.
* 35px|border San Govan kaperaren bideoak Youtuben.
Bryn Celli Ddu

**Bryn Celli Ddu** Galesko Anglesey konderria eta uhartean dagoen historiaurreko tumulua da, Llanddaniel Fab herritik hurbil. Bere galeserazko izenak euskaraz "baso beltzeko muinoa" esan nahi du. 1699an harpilatua eta 1928-1929 artean industua izan zen.

Neolito aroan harrespila eta egurrezko henge bat egon zen. Kokaleku honetan

## Iruditegia 

Irudi:BrynCelliDdu3.jpg | Ipar-ekialdeako sarbidea
Irudi:Bryn Celli Ddu 01 977.PNG | Hego-mendebaldeko apaindutako harria
Irudi:Bryn Celli Ddu 02 977.PNG | Hego-mendebaldeko apaindutako harria
Irudi:Bryn Celli Ddu 03 977.PNG | Hego-mendebaldeko apaindutako harria
Irudi:BrynCelliDduMewn.jpg | Barnealdea

## Kanpo estekak 
* Antzinako Britainia - Bryn Celli Ddu 
* Bryn Celli Ddu tumuluaren irudiak eta deskribapena 
* Steve Burrow... says the mound's stone passage points at the midsummer rising sun... The rays light up a quartz-rich stone at the back of the tomb. 
* Bryn Celli Ddu tumulua eta inguruetako irudiak
Galesko kostaldeko ibilbidea

thumb|220px|Galesko kostaldeko ibilbidearen bi abiapuntu edo helmugak.

**Galesko kostaldeko ibilbidea** (galeseraz *Llwybr Arfordir Cymru* eta ingelesez *Wales Coast Path*) Galesko kostaldean barna doan oinezkoentzako ibilbide luzea da. 2012ko maiatzaren 5an ireki zen eta 1.400 kilometro luze ditu. Hegoaldeko Chepstow eta iparraldeko Queensferry udalerrien artean hedatzen da.

Gales bere kostalde guztia oso-osorik barne hartzen duen ibilbide luzea ireki duen munduko lehenbiziko herrialdea da. Ibilbideak hamaika Natur Babesgune Nazional eta zenbait natur babesgune igarotzen ditu, baita The Wildlife Trusts eta Royal Society for the Protection of Birds (RSPB) erakundeek kudeatutako beste hainbat babesgune ere. Lonely Planet bidai aldizkaria eta telebista saio ospetsuak Galesko kostaldea 2012ko 10 helmuga onenen artean lehenbizikoa sailkatu zuen.

## Iruditegia 

Irudi:Chepstow oct 2011 057.jpg|Ibilbidearen hegoaldeko muturra adierazten duen mugarria Chepstow udalerrian.

## Erreferentziak 
## Kanpo estekak 
* Galesko kostaldeko ibilbidearen webgune ofiziala  
* Larunbateroko Ibiltariak - ibilbidearen OS mapa eta GPS datuak 
* Galesko Landa Kontseilua  
* Galesko Natur Ondarea  
* Galesko kostaldeko ibilbidearen bideoa ikusgai. YouTube.com
* Galesko kostaldeko ibilbidea itzulinguruko ibilbideen webgunea
Pembrokeshire kostaldeko ibilbidea

thumb|200px|Pembrokeshire kostaldeko ibilbidearen bi muturrak.

**Pembrokeshire kostaldeko ibilbidea** (galeseraz * Llwybr Arfordir Sir Benfro* eta ingelesez *Pembrokeshire Coast Path* edo *Pembrokeshire Coastal*) Galesko hego-mendebaldeko Pembrokeshire konderriaren kostaldea zeharkatzen duen ibilbidea da, National Trails erakundeak diseinatua dagoelarik. 1970an ireki zen eta 299 kilometro luze ditu, horietako asko itsaslabarren gain doazelarik, denera 11.000 metroko gora-beherak dituelarik. Lekurik garaiena Pen yr afr da (175 m.), eta baxuena berriz, Sandy Haven pasabidea (itsas mailatik 2 metro azpira).

Ibilbidearen hegoaldeko hegoaldeko abiapuntu edo helmuga Amroth udalerrian dago eta iparraldekoa Poppit Sands herrixkan, St Dogmaels udalerritik hurbil.

Ibilbide hau Galesko kostaldeko ibilbidearen zati da, denera 1.400 kilometro dituen eta Chepstow eta Queensferry udalerrien artean hedatzen den ibilbide luzea.

## Iruditegia 

Irudi:IMAG0168.jpg|Pembrokeshire kostaldeko ibilbidea, Ceibwr badiatik hurbil, aurrealdean Cemaes lurmuturra ikus daitekelarik.
Irudi:View over Poppit Sands - geograph.org.uk - 890616.jpg|Poppit Sands.
Irudi:Pembrokeshire Cast path near Pwllgwaelod.jpg|Pembrokeshire kostaldeko ibilbidea Pwllgwaelod eta Fishguard artean.

## Ikus gainera 
* Pembrokeshire Kostaldeko Parke Nazionala

## Kanpo estekak 
* Pembrokeshire kostaldeko ibilbidea National Trails webgunean 
* www.geograph.co.uk : Pembrokeshire kostaldeko ibilbidearen argazkiak 
* newportpembs.co.uk : Pembrokeshire kostaldeko ibilbideari buruzko artikulua
Acireale

**Acireale** () Siziliako (Italia) Cataniako probintziako komuna bat da. 52.954 biztanle ditu, eta 39&nbsp;km². Siziliako ekialdeko kostaldean kokatua, Cataniatik 15&nbsp;km iparraldera, ezaguna da bere eraikin barrokoengatik. Elizen kopurua kontuan hartuz, *Ehun kanpaien hiria* edo *Hegoaldeko Vatikano* izenekin ezaguna da. Itsas ondoan dago, baina 102 metroko altueran. Itsasoaren ondoan, Santa Maria la Scalaren frakzioa dago. Ondoko komunak Aci Castello, Acicatena, Aci Sant'Antonio, Giarre, Riposto, Santa Venerina eta Zafferana Etnea dira.

Acirealen iturri termalak daude; ur sendagarriak dira, sufrez, iodoz eta sodioz hornituak. Acirealeko inauteriek ospe handia dute Italian.

## Historia 
Acirealeren jatorriak antzinakoak dira. Greziar *Xifonia* hiria omen zen. Erromatar garaian *Akis* hiria zegoen, Gerra Punikoetan sartu zena. Ovidioren *Metamofosian* maitasun handia sortu zen Azis (Azis ibaiaren espiritua) eta Galatea, itsas-ninfa. Mitologiaren arabera, Azisen heriotza zela eta, Galatearen malkoek, Azis ibaia, *Fiume di Jaci,* sortu zuten.
Erdi Aroan, hiria hedatu zen gazteluaren inguruan (gaurko Aci Castello). Bizantziar garaian *Jachium* deitu zen. Arabiarrek berriz, *Al-Yäj* () eta geroago, Aquilia.

Bizantziar garaian, garapen ekonomiko eta artistikoa ezagutu zuen. 1169 urteko lurrikararen ondorioz, Acirealeko biztanleek alboko herrietara ihes egin zuten babes bila. Espainiarrak lurraldeaz jabetu zirenean, Filipe IV.a Espainiakoak 1642an Aci izenaren ordez Acireale izendatu zuen. 1693an, beste lurrikara batek hiria guztiz suntsitu zuen. Beranduago, hiritarrek berreraiki zuten estilo barrokoan. Garibaldiren expedizioaren (1861) Sizilia Napoliko Erresumatik askatu zuena, Acireale izan zen lehen hiria Borboien kontra matxinatzean. 1941ean, aliatuen bonbardatu zuten hainbat hildako zibil eraginez.

Gaur egun, Acireale nekazaritza eta merkataritzako gune garrantzitsua da. Tokiko ekonomia turismoan oinarrituta dago.

## Barrutiak 
Barruti hauek ditu: Santa Maria la Scala, Santa Tekla, Stazzo, Pozzillo, Santa Maria Ammalati, Guardia, Mangano, Capomulini, San Cosmo, Batatelle, Pennisi, Fiacanda, Loreto, Piano d'Api, Aciplatani, Scillichenti, Santa Caterina, Santa Maria delle Grazie, Santa Maria la Stella, San Giovanni Bosco.

## Iruditegia 

File:Acirealeren eliza 1.JPG|Acirealaren katedrala
File:Acirealeren eliza 2.JPG|Done Petri eliza
File:Acirealeren eliza 3.JPG|San Sebastian eliza
File:Grezia Handia.jpg|Magna Graecia

## Erreferentziak 
## Kanpo estekak 
Acirealeko inauteriak
PEC Zwolle

**PEC Zwolle** (izen osoa *Prins Hendrik Ende Desespereert Nimmer Combinatie Zwolle*), Herbehereetako futbol taldea da, Zwolle hirikoa. Herbehereetako kopa bat irabazi du, 2014koa.

## Historia 
Taldea 1910 urtean sortu zen **Prins Hendrik Ende Desespereert Nimmer Combinatie (PEC)** izenarekin, izan ere Zwolle hiriko **Prins Hendrik** eta **Ende Desespereert Nimmer** taldeek bat egitetik eratu baitzen. 1928 urtean Kopako finala jokatu zuen baina Heemstedek 2-0 garaitu zuen. 1955 urtean profesional bihurtu zen. 1969an **Zwolsche Boys** (1918) taldearekin egin zuen bat eta gaur egungo **PEC Zwolle** izena hartu zuen.

1977an berriz jokatu zuen Kopako finala, bigarren mailako taldea izanik, eta oraingoan FC Twente izan zuen borrero luzapenean 3 gol sartu zizkiolarik. Bolada onean zegoen ordea eta 1978an lortu zuen lehen mailara iristea eta lehenengo denboraldi horretan lorturiko 8. postua izan da orain arte lortu duen emaitzarik onena.

1982 urtean izena aldatu zuen '''PEC Zwolle'82** bihurtuz.

1990 urtean porrot egin zuen ekonomikoki eta taldea **FC Zwolle** izenarekin birsortu zen. Beheko mailetatik hasi behar izan zuen eta hainbat urtetan play-offa jokatu ondoren 2002an lortu zuen lehen mailara itzultzea. Ordutik portu apalak lortu ditu baina 2014 urtean lehenengo titulua eskuratu du, Herbehereetako Kopa, finalean Ajax Amsterdam talde indartsuari 5-1 emaitzaz irabaziz. 2015ean berriz ere finalera iritsi da baina oraingoan ezin izan du irabazi.

2013an aurreko **PEC Zwolle''' izena berreskuratzea erabaki zuen.

## Palmaresa 
### Herbehereetan: 1 
* Herbehereetako liga (0):
** posturik onena 8.a 1978-79an
* Herbehereetako kopa:
** Txapelduna (1): 2014.
** Finalista (3): 1928, 1977, 2015.

## Kanpo estekak 
*  Taldearen webgune ofiziala
Sverdlovsk oblasta

**Sverdlovsk oblasta** () Errusiako subjektu federal bat da, oblast bat zehazki, Uraletako Barruti Federalean kokatua. 194.800&nbsp;km²ko azalera du, eta 2010ean 4.297.747 biztanle zituen. Zentro administratiboa Jekaterinburg hiria da.

## Erreferentziak 
## Kanpo estekak
Bibliografia

**Bibliografia**, ohiko adieran, liburu eta beste dokumentuen zerrenda eta deskribapena egiten dituen erreferentzia-lana eta lan horiek osatzeko irizpideak aztertzen dituen jakintza-arloa da. Historian zehar, orokorrean *liburutegien zientzia* edo bibliologia moduan ulertua izan bada ere, egun bibliografia bi ikuspuntutik aztertzen da batez ere: alde batetik, **bibliografia zerrendatzailea** edo **bibliografia sistematikoa** bereizten da, liburuak eta dokumentuak zerrendatzeko bibliografiaren adiera arrunteko eginbidearekin bat datorrena; bestetik, **bibliografia analitikoa** dago, liburuaren deskribapen fisikoa egiten duena eta horren ekoizpena aztertzen duena. Horietaz gainera, **bibliografia historikoa** (liburuak objektu historiko moduan aztertzen dituena) eta **bibliografia testuala** (liburu baten bertsio egokiena bilatzen duena, jatorriko testua oinarri) terminoak ere aipatu eta erabili izan dira. Artikulu hau bibliografia zerrendatzaileari buruzkoa da, liburu zerrendei buruzkoa alegia; argi utzi behar da, ordea, liburu zerrenda batek bibliografia izena hartzeko irizpide zehat eta kritikoei eta lan-plangintza zorrotz bati jarraitu behar diola.

## Bibliografiaren helburuak 
Zerrenda gisa, bibliografiaren helburuak anitzak dira:
* gai, egile, garai, toki edo hizkuntza batean argitaratu diren liburu eta beste dokumentuen erregistroa egitea;
* irakurleak eta ikertzaileak behar duen liburu edo dokumentua aise bilatzeko tresna eraginkorra izatea;
* liburuen bilduma bat osatzeko hautapen-irizpidea izatea;
* liburu eta dokumentuak ebaluatu eta kritikatzea, bereziki bibliografia anotatuen bitartez.

## Bibliografia motak 
Liburu-zerrendak, eta beraz *bibliografia* eta *bibliografiko* hitzak har ditzaketen entitateak, mota askotakoak dira. Hala nola, katalogo bibliografikoak eta errepertorio bibliografikoak daude: katalogo bibliografikoak liburutegi baten funtsa osatzen duten dokumentuak zehazten dituzte; erreportorio bibliografikoa, berriz, egile, gai eta beste irizpide batzuei jarraiki (hizkuntza, lekua, ...) argitaratu diren dokumentuen zerrendatzea da.

Bibliografia hautatuak ere badaude, liburutegi bat osatzeko oinarrizko liburuak eta dokumentuak zehazten dituztenak. Beste alde batetik bibliografia kritikoak daude, gai bati buruz argitaratutako liburuen kritika edo aipamen laburra egiten dutenak.

## Erreferentziak 
## Kanpo estekak
Penrhyn Quarry

thumb|250px|Penrhyn Slate Quarry, 1900 inguruan

**Penrhyn Quarry** (galeseraz *Chwarel y Penrhyn*) Galesko iparraldeko Gwynedd konderriko Bethesda udalerritik hurbil dagoen arbel harrobi bat da. XIX. mendearen amaieraldera mundu osoko arbel harrobi handiena zen. Harrobi zulo nagusiak 1,6 kilometro luze eta 370 metro sakon ditu, bertan 3.000 langilek batera lan egin izan dutelarik. Ordutik aurrera Txina, Espainia eta AEBtako harrobiek neurriz gainditu izan dute, halere Erresuma Batuko arbel harrobi handiena izaten jarraitzen du, baina bertako gaur egungo lan-eskua 200 langilera mugatzen da.

## Kanpo estekak 
* Aireko argazkia
* Historia eta argazkiak 
* “The Penrhyn Slate Quarry,” *Saturday Magazine* aldizkaria, 12. zbk., 1832ko irailaren 8a, 93. orr. 
* The Penrhyn Slate Quarries in North Wales, 1858 inguruan, *The Illustrated London News* aldizkaria, XXXII. bilduma, No. 913, Larunbata, 1858ko apirilaren 17a, 1858, 392-393. orr.
Félix Padín

**Félix Padín Gallo** (Bilbo,  - Miranda de Ebro, ) bilbotar anarkista izan zen, Euzko Gudarostearen eta CNTren batailoietako tenientea izan zena.

## Biografia 
Bilbo Zaharran familian ugari eta txiro batean jaioa, gosea ezagutu zuen. 12 urte zituela, janari-denda batean hasi zen lanean eta, hiru urte geroago, etxegintza. 14 urteekin anaien sindikaturen, Lanaren Konfederazio Nazionala, kide egin zen, baita gero *Juventudes Libertariasena* ere. Porfirio Ruiz, Alberto Lucarini edo Severiano Montesekin lan egin zuen kultura arloan, propagandan, grebetan eta sabotajeetan. Sindikatuko bozeramailea, Juventudes Libertariasko prentsa-arduraduna eta, 1935ean, propaganda-arduraduna. 1934ko urrian, urteko horretako Iraultzan parte-hartzeagatik preso hartu zuten.

1936ko uztailaren 18ko altxamendu aurretik giroa gaiztotzen ari zela ohartu zenean, ''Gazte Libertarioa

Armak eskuan Bilbon altxamendu militarraren aldekoei aurre egin zieten, matxinadaren bat-bateko lehen kolpean. Sarjentu eta teniente izan zen Isaac Puente eta Durruti batailoietan. Otxandioko bonbardaketaren lekuko, 1937ko ekainaren 16an faxistek preso hartu zuten. eta diziplina-batailoietan (Guadalajara, Elizondo eta Peñaranda de Bracamonte). 1939ko ekainean aske utzi zuten arren, Bilbora itzuli eta hilabete eskas egin zuen libre, ordea, eta Miranda Ebrora bidali zuten atzera, eta handik diziplina batailoietara. baina ezin.

Azkenean Miranda Ebroko auzitegian deklaratu zuen 2014ko abuztuaren 4an Maria Servini epaile argentinarra ikertzen ari zen auziaren baitan. Padinen kasua bereziki garrantzitsua zen, bizirik zegoen gerra osteko errepresaliatu bakanetakoa zelako. Aipatutako deklarazio hartan, CNTko militante historikoak "justizia eta konponketa morala" eskatu zizkion epaileari.

CNTk gogora ekarri zuenez, sindikatuko militante historikoa kartzela eta kontzentrazio esparru ugaritan egon zen, eta frankismoak "esklabo bezala lan egitera behartu zuen".

## Erreferentziak
Talyllyn trenbidea

**Talyllyn trenbidea** (galeseraz *Rheilffordd Talyllyn* eta ingelesez *Talyllyn Railway*) Galesko babestutako burdinbide estua da. Burdinbidearen ibilbideak 7,62 kilometro luze ditu, eta Erdialdeko Galesko kostaldean dagoen Tywyn udalerrian hasi eta Abergynolwyn udalerritik hurbil dagoen Nant Gwernol geltokian amaitzen da. Burdinbidea 1866an ireki zen, Bryn Eglwys harrobiko arbela Tywyn udalerrira ekartzeko asmoz, Erresuma Batuko Parlamentuaren Agiriaren bidez bidaiariak eramateko baimena jaso zuelarik. Hainbat gorabeheren ondoren linea irekia mantendu zen, 1951an bertako bolondresen zaharberritze eta mantentze lanei esker mundu osoko lehenbiziko trenbide historikoa izendatu zutelarik.

Ordutik aurrera turismogune nabarmena bilakatu da, bere makinaria, burdinbide eta trenak berriztatu eta areagotu dituelarik. 1976an trenbidea gaur egungo Abergynolwyn eta Nant Gwernol arteko lineara hedatu zen. 2001an trenbidea mantendu eta kideatzen duen elkarteak bere 50. urteurrena ospatu zuen, 2005an Tywyn Wharf tren geltokia eta Narrow Gauge burdinbide museoa ireki ziren.

## Bideoak 

Irudi:TalyllynRailwayV3T1a.ogv|Egun pasa - 1. zatia (2009an filmatua)
Irudi:TalyllynRailwayV3T2.ogg|Egun paza - 2. zatia (2009an filmatua)

## Iruditegia 

Irudi:TalyllynRailwayMap.svg|Ibilbidea Tywyn eta Nant Gwernol artean.
Irudi:Tywyn Wharf layout - 2008-03-18.jpg|Tywyn Wharf tren geltokia 2008an.
Irudi:Edward Thomas in Fathew Valley - 2008-03-18.jpg|Trenbidearen igoera ekialderuntz Fathew haranean barna, Brynglas eta Dolgoch artean.
Irudi:DolgochStation.JPG|Dolgoch udalerriko geltokia 2006an.
Irudi:Edward Thomas crosses Dolgoch Viaduct.jpg|Basoan barna Dolgocheko biaduktoan.

## Kanpo estekak 
* Talyllyn trenbidearen webgunea  
* Narrow Gauge trenbide museoa 
* Urrezko Bihozdun Trenbidea, trenbideari buruzko dokumentala, 1950eko hamarkadan Carson Davidson estatubatuar dokumentalgileak filmatua.
Santi Auzmendi

**Santi Auzmendi Agirre** (Lazkao, Gipuzkoa,  - Donostia, Gipuzkoa, ) moda sortzailea eta jostuna izan zen.

## Bizitza 
1940an Goierriko Lazkao udalerrian jaio zen. Gaztaroan Lazkaotik Hernanira joan zen, nahiz eta lehenengo denda jaioterrian zabaldu zuen. Parisko, Londresko eta Bartzelonako moda korronteak ezagutu zituen, bidaiatuta.

Donostian garatu zuen ibilbide profesionala. Auzmendi denda, Askatasunaren etorbidean, Euskal Herriko modagintzaren ikurretako bat bihurtu zuen, denborarekin. 1970ean ireki zuen, eta gizonezkoentzat nahiz emakumezkoentzat arropa diseinatu eta saldu izan du. XX. mendearen bukaera hartan, ezaguna egin zen dendaren iragarkiko esaldi bat, *Argia* aldizkarian argitaratu ohi zena: «Auzmendi, Donostiako estiloa». Garai hartan, euskaraz oihartzun handia izan zuten iragarki apurretako bat izan zen; eta euskal aldizkari horri ere bizirik irauten lagundu zion, bankuei bere bermea eskainiz *Argia*rentzat kredituaren iturria irekita, 1980an.

Lasterka aritzearen zaletasuna hartu zuen azken urteetan, eta munduko marka onentsuenen zerrendan sartzeko adinako denborak egin zituen 800 metroetan:
* 2:07.98, 55-59 urte bitartekoen kategorian, 1995eko ekainaren 17an.
* 2:17.09, 60-64 urte bitartekoen kategorian, 2002ko maiatzaren 28an.
* 2:24.57, 65-69 urte bitartekoen kategorian, 2005eko abuztuaren 29an.

## Erreferentziak 
## Kanpo estekak 
* Amets Arzallus: «Santi Auzmendi: "Ongi jantzita doanari errazago irekitzen zaizkio ateak"», *Argia*, 2040. zenbakia, 2006-05-14.
Konstantinoplako patriarka ekumeniko

[thumb|250px|[Bartolomeo Konstantinoplakoa|Bartolomeo I.a 1991tik aurrera egungo patriarka]]
**Patriarka Ekumenikoa** (, ) Konstantinopla–Erroma Berriko artzapezpikua da, Eliza ortodoxoan *primus inter pares* (lehena parekoen artean) eta 300 milioi kristau ortodoxoen buruzagi izpirituala dena.

Konstantinoplako patriarkatza kristau munduko antzinetako eta nagusienetariko bat da, Erdi Aroan eslaviarren artean kristautasuna zabaldu zuena. Pentarkiako bost egoitza ekumenikoetan, patriarka San Andres apostoluaren ondorengotzat dute. Egungo patriarka, Bartolomeo I.a, 270. oinordekoa da.

## Erreferentziak 
## Kanpo estekak
Patriarkatu (Eliza)

Kristau konfesio batzuetan, **patriarkatua** patriarka direlakoen kargua eta jurisdikzioa. Zehazkiago, patriarkak Eliza ortodoxo batzuetako gotzainak eta goi mailako gotzain katolikoak (bereziki Ekialdeko Eliza Katolikoetakoak).

## Antzinako patriarkatuak 
Antzinako Elizaren bost patriarkatu nagusiak hauek ziren:
* Alexandriako patriarkatua
* Antiokiako patriarkatua
* Erromako patriarkatua
* Jerusalemeko patriarkatua
* Konstantinoplako patriarkatua

Hiru lehenak (Alexandria, Antiokia eta Erroma) apostoluek ezarri zituzten I. mendean, egoitza apostoliko bezala. Konstantinopla IV. mendean ezarri zen eta Jerusalem V.ean. Bostek batera Pentarkia osatzen zuten Efesoko kontzilioaren arabera (431).

## Kanpo estekak
Konfesio (argipena)

**Konfesio** hitzak adiera zenbait ditu:
* **konfesio erlijiosoa**, erlijio talde baten izendapen zehatza;
* **konfesioa** edo aitortza, kristau sakramentua.

## Ikus, gainera 
* Aitorpen (argipena)
Aitorpen (argipena)

**Aitorpen** hitzak adiera zenbait ditu:
* **aitorpena** edo aitortza, kristau sakramentua;
* zerbaiten **aitorpena**, adierazpena edo onarpena,
** errenta aitorpena;
* kriminologian eta zuzenbidean, aitorpena, errudun batek agintarien aurrean bere errua aitortzea.
Cuiabá

**Cuiabá** ( ahoskatua) Brasil hego-mendebaleko hiria da, Mato Grosso estatuko hiriburua. Cuiaba izen bereko ibaiaren ertzean dago. 100.865 biztanle. Nekazaritza eta abeltzaintza. Artzapezpikutegia. Aireportua. 1719. urtean urre bila zebiltzanek sortu zuten hiria lurrazpiko aberastasunak zirela eta (urrea, diamanteak).

## Klima 

## Erreferentziak 
## Ikus, gainera 
* Cuiabáko artxidiozesia

## Kanpo estekak
Natal

**Natal** izan daiteke:

## Toponimoa 
* **Natal**, Brasilgo ipar-ekialdeko hiria.
* **KwaZulu-Natal**, Hegoafrikako probintzia.
* **Natal**, Indonesiako herria.
* **Natal**, Irango herria.
* Nataleko kolonia

## Biografiak 
* **Natal de Carvalho Baroni** (1945) brasildar futbolaria
* **Natal**, Toledoko apezpikua (375-385)
Fortaleza

**Fortaleza** ( ahoskatua, euskaraz "gotorleku") Brasil ipar-ekialdeko hiria da, Ceará estatuko hiriburua. 2,5 miloi biztanle baino gehiago ditu, herrialdeko bostgarren hiririk handiena izanik.

1726an eratua, izena nederlandarrek eskualdean zuten Schoonenborch izeneko gotorlekutik datorkio.

## Klima 

## Erreferentziak 
## Ikus, gainera 
* Fortalezako artxidiozesia

## Kanpo estekak
Pascal Ondarts

**Pascal Ondarts** (Mehaine, 1956ko apirilaren 1a) baxenafartar errugbilari ohia da, harroin postuan aritzen zena. Biarritz Olympiqueko jokalaria izan zen eta, 1986-1991 bitartean, 42 partida jokatu zituen Frantziako selekzioarekin, bost urtez parte hartu zuen Bost Nazioen Txapelketan, eta baita 1987ko eta 1991ko Munduko Errugbi Txapelketetan ere. 

## Bizitza 
Pascal Ondarts Mehainen jaio zen. 1956ko apirilaren 1ean. Gaztetan Bidarten jokatu ondoren, Miarritzen aritu zen beti, 17 urtez, 1993an erretiratu zen arte. Jokalari erregularra izan zen, gogorra hala uztartzeetan nola joko irekian eta, era berean, harroin postuan aritzeko dinamikoa. Ez zen, beharbada, izugarri handia gorputzez, gorputz sendokoa bai, ordea. Abeslari bikaina, hirugarren denboretan kantatzen zituen euskal abestiengatik ere ezaguna zen.

1986ko azaroaren 15ean egin zuen debuta Frantziako selekzioarekin, Nantesen, Zeelanda Berriko errugbi selekzioaren aurka; Frantziak garaipen historikoa lortu zuen: 16 eta 3. Denera 42 aldiz jantzi zuen Frantziako elastikoa 1986-1991 bitartean, horietako 18 Bost Nazioen Txapelketan eta beste 9  1987ko eta 1991ko Munduko Errugbi Txapelketetan. *The Times* egunkariaren arabera, Frantziako selekzioarekin inoiz jokatu duten 10 errugbilari beldurgarrienetako bat izan zen. 

Zelaietatik erretiratu zenetik ostalaritzako enpresaburua izan da; hotel-jatetxeak ditu, bai Biarritzen, bai Baionan., 1989
** Slam Nagusia: 1987
* Munduko Errugbi Txapelketa
** bigarrena: 1987

## Oharrak 
## Erreferentziak 
## Kanpo estekak 
*  Pascal Ondartsi 2012an eginiko elkarrizketa. 
*  Pascal Ondartsi 2011an eginiko elkarrizketa.
*  Pascal Ondarts, en.espn.co.uk
Santiagomendi baseliza

**Astigarragako Santiagomendi baseliza** Kostaldeko Done Jakue bidean kokatuta dago, izen bereko mendian. Barruan erromesez jantzitako Done Jakueren XIII. mendeko taila zegoen, egun Donostiako Elizbarrutiaren museoan jasota. Baselizaren ondoan, egun, aterpetxea egin da. Hemen inguruan, bestetik, zonaldeko aztarna zaharrenak topatu egin dira. Historiaurrean bertan herri bat zegoen. Datazio aldetik lehenengo aztarnak Kalkolitokoak dira eta erromatarren kolonizazio arte iraun zuen, orain bi mila urte arte. Aztarnategi horretan 1993. urtetik ari da ikertzen.

## Ezaugarriak 
Jatorrizko baseliza ziurrenik XIII. mendean eraikia izan zen baina gaur egun ikusten duguna 1525. urtekoa da, zaharraren gainean eraikita. Eraikinak oinplano errektangularra, abside zuzena eta nabe bakarra ditu. Harlangaitzez eraikita dago eta zenbait ezarkin ditu aurrean eta alboetan; horietan egungo aterpetxea eraiki da. Aurrealdea kanpai-horma gisa errematatua dago. Elizaren barruan, XVII. mendeko erretaula bat dago: San Sebastian, San Kristobal, Kristo eta Done Jakueren irudiak biltzen ditu. Bertan ere Done Jakue erromesaren bat zegoen, XIII. mendekoa, alabastroz egina; gaur egun Donostian gordeta dago.

## Aterpetxea 
Aterpetxea Astigarragako Udalarena da, 2006. urtean berrituta. Urte osoa dago irekita. 308 m ditu. Ikasturtean zehar Natur Eskola gisa ere funtzionatzen du.

## Erreferentziak 
## Ikus, gainera 
* Santiagomendi

## Kanpo-loturak 
* : Gipuzkoako Historia.
* Santiagomendi Aterpetxea, Astigarraga. Web gune ofiziala.
Neoclinus blanchardi

***Neoclinus blanchardi*** *Neoclinus* generoko animalia da. Arrainen barruko Chaenopsidae familian sailkatzen da.

## Banaketa 
## Erreferentziak 
## Ikus, gainera 
* *Neoclinus*
* Chaenopsidae

## Kanpo estekak 
* FishBase.org
Testu

thumb|Testu zati batzuk
**Testua** idatzita egon eta irakur daitekeen zerbait da. Adiera zabalago batean, ahozko testuak edo diskurtsoak ere biltzen dira testuetan.

Testua zer den zehaztea funtsezkoa da irakurketaren lanketa egokia egiteko. Bizitzan erabiltzen diren testuak askotarikoak izaten dira, eta irakurleek testu horien bidez eraikitzen dute ezagutza eta hobetzen dituzte komunikazio gaitasun batzuk. Horregatik, komeni da testuaren kontzeptua modu partekatuan ulertzea. Jean-Paul Bronckarten (1997) hiru parametro hauek aipatzen zituen:
*Testua testuinguruan kokatua behar du. Horrek esan nahi du testu orok testuinguru bat duela: norentzat idatzita dagoen, zertarako, eta zein egoeratan erabiltzen den. Testuingururik gabe, irakurleak ezin du testuaren zentzua ondo eraiki. 
*Testua mugatua izatea. Testu batek hasiera eta amaiera behar ditu, unitate gisa tratatzeko modukoa izan dadin. Irakurleak, baina, askotan jasotzen ditu testu‑zati solteak; baliagarriak izan daitezke, baina jakin behar du testu zati horiek ez direla testu osoak. 
*Testua bere horretan ulertu ahal izateko elementu nahiko izan behar ditu. Hau da, testuak nahikoa informazio, kohesio eta koherentzia izan behar ditu zentzua eraikitzeko.

Irakurleak testua ulertzeko, jakina, Roman Jakobsonek zerrendatzen zituen komunikaziorako behar diren beste elementuen beharra ere badu: testuaren kodea ezagutu behar du; komunikazio kanalak, testuaren euskarriak gutxieneko batzuk bete behar ditu, etab.

## Ikus, gainera 
* Testu-mota

## Erreferentziak 
## Kanpo estekak
2011ko Eurovision Abesti Lehiaketa

[thumb|183x183px|[Merkur Spiel-Arena|Esprit Arena, Eurovision 2011-ko egoitza.]]
thumb|200px|Ell & Nikki "Running Scared" abesten lehiaketaren eszenatokian.
**2011ko Eurovision Abesti Lehiaketa** urtero ospatzen den Eurovision Abesti Lehiaketaren 56. edizioa izan zen. Düsseldorfeko Esprit Arena estadioan ospatu zen, Alemanian. Finalerdiak maiatzak 10 eta 12an ospatu ziren, eta final handia maiatzak 14an. Aurkezleak Anke Engelke, Judith Rakers eta Stefan Raab izan ziren.

Azerbaijan ordezkatzen zuen Ell & Nikki duoa izan zen lehiaketako garaile, "Running Scared" kantuarekin. Azerbaijanen lehen garaipena izan zen, herrialde kaukasiarraren laugarren partaidetzan. Bigarren postua Italia ordezkatzen zuen Raphael Gualazzi jazz musikariarentzat izan zen zen, "Madness of Love" kantuarekin. Hirugarren Suediako ordezkaria zen Eric Saade pop abeslariarentzat izan zen "Popular" kantuarekin.

43 herrialdek hartu zuten parte guztira, 2008eko partaide kopuru errekorra berdinduz. Italia hamairu urte eten luze baten ostean lehiaketara itzuli zen, azkenengoz 1997ko lehiaketan hartu baitzuen parte. Austria (lehenik 2007tik), San Marino (lehenik 2008tik) eta Hungaria (lehenik 2009tik) ere lehiakatara itzuli ziren.

## Lehiaketa 
Lehiaketak bi finalerdi eta final bat izan zituen. *Big 5* taldeko herrialdeak (Alemania, Erresuma Batua, Espainia, Frantzia eta Italia) zuzenki sailkatu ziren finalera. Gainontzako herrialdeak bi finalerdien artean banatu ziren, finalerdi bakoitzeko hamar lehen sailkatuak lortzen zutelarik finalerako pasea.

### Lehen finalerdia 
Finalerdiko partaideez gain, Espainia eta Erresuma Batuari ere egokitu zitzaien botoa ematea. Sailkatuak laranjaz adierazita daude:

### Bigarren finalerdia 
Finalerdiko partaideez gain, Alemania, Frantzia eta Italiari ere egokitu zitzaien botoa ematea. Sailkatuak laranjaz adierazita daude:

### Finala 
## Kanpo estekak 
*  Eurovision 2011 webgune ofizialean
2012ko Eurovision Abesti Lehiaketa

[thumb|200px|[Loreen "Euphoria" abesten lehiaketaren eszenatokian.]]
**2012ko Eurovision Abesti Lehiaketa** urtero ospatzen den Eurovision Abesti Lehiaketaren 57. edizioa izan zen. Bakuko Crystal Hall aretoan ospatu zen, Azerbaijanen. Finalerdiak maiatzak 22 eta 24an ospatu ziren, eta final handia maiatzak 26an. Aurkezleak Leyla Aliyeva, Nargiz Birk-Petersen eta Eldar Gasimov izan ziren; azken hau aurreko urteko lehiaketako irabazlea izan zen Ell bezala Nigar Jamalekin duoan (Ell & Nikki).

Loreen izan zen lehiaketako garaile, "Euphoria" kantuarekin Suedia ordezkatuz. Suediaren bostgarren garaipena izan zen."Euphoria" abestiak, lehiaketa irabazi ostean, besteetan ez bezalako arrakasta nabarmena izan zuen Europako single salmenta zerrendetan. Bigarren postua Errusia ordezkatzen zuen Buranovskie Babuxki edo *Buranovoko amonak* emakume edadetuek osatutako taldearentzat izan zen zen, "Party for Everybody" kantuarekin. Serbiako ordezkaria zen Željko Joksimović, "Nije ljubav stvar" kantuarekin, hirugarren izan zen; aurretik ere bigarren postua lortutakoa zen Joksimović 2004ko lehiaketan.

42 herrialdek hartu zuten parte guztira, aurreko urtean baino bat gutxiagok. Armeniak uko egi zion partaidetzari lehiaketa antolatzen zuen Azerbaijanekiko arazo politikoak direla eta, Karabakh Garaiko gerraren eraginez. Poloniak ere partaidetzari uko egin zion arazo ekonomikoak zirela eta. Bestalde, Montenegro lehiaketara itzuli zen bi urteko eten baten ostean.

## Lehiaketa 
Lehiaketak bi finalerdi eta final bat izan zituen. *Big 5* taldeko herrialdeak (Alemania, Erresuma Batua, Espainia, Frantzia eta Italia) eta herrialde antolatzailea (Azerbaijan) zuzenki sailkatu ziren finalera. Gainontzako herrialdeak bi finalerdien artean banatu ziren, finalerdi bakoitzeko hamar lehen sailkatuak lortzen zutelarik finalerako pasea.

### Lehen finalerdia 
Finalerdiko partaideez gain, Azerbaijan, Italia eta Espainiari ere egokitu zitzaien botoa ematea. Sailkatuak laranjaz adierazita daude:

### Bigarren finalerdia 
Finalerdiko partaideez gain, Alemania, Erresuma Batua eta Frantziari ere egokitu zitzaien botoa ematea. Sailkatuak laranjaz adierazita daude:

### Finala 
## Kanpo estekak 
*  Eurovision 2012 webgune ofizialean
Fez el Bali

**Fez el Bali** (, ) Fezko medina edo hirigune harresitua da, Marokon. Idristarren dinastiaren hiriburua izateko eratu zuten 789 eta 808 artean. Fez el Bali, guztira 156.000 biztanle dituena, munduko oinezkoen alderdirik handiena da.

UNESCOk 1981ean Gizateriaren Ondare izendatu zuen.. Fez el Bali, Fez Jdid eta frantziar auzo berria Fez hiriko hiru barrutiak dira.

## Historia 
Idris I.ak inperioa eskuratu berritan Fez ibaiaren eskumako ertzean herri berri bat sortzea erabaki zuen 789 urtean. Hasierako biztanleak Kordobatik ihesean zetozen errefuxiatuak izan ziren. Bere seme Idris II.ak bere hiriburua eraiki zuen ibaiaren beste aldean 809 urtean. Oraingoan Kairuanetik (Tunisia) etorritako errefuxiatuek populatu zuten. 1276 urtean Mariniek Fezen berrezarri zuten hiriburua eta honek abiarazi zuen Fez el Baliren garai aberatsena. Garai hartakoak dira hiriko eraikin nagusiak. Harresietatik kanpora hiri berria hasi zen sortzen eta *Fes Jdid* izena hartu zuen.

## Iruditegia 

Irudi:BabChorfaG2.jpg|Bab Chorfa atea.
Irudi:Citywallfes.jpg|Hiriko harresiak.
Irudi:Quaraouiyine,Fèz Morroco..jpg|Al Qarawiyyin Unibertsitatea.
Irudi:Bou Inania Madrasa 2011.jpg|Bou Inania madrasa.
Irudi:Zawiya of Moulay Idriss II.jpg|Idris II.aren mausoleoa.
Irudi:Clepsidra de Bou Inania.jpg|Dar al-Magana.
Irudi:Fes - Fondouk el-Nejjarine.jpg|Fondouk el-Nejjarine.
Irudi:Leather tanning, Fes.jpg|Larru tindaketa.

## Erreferentziak 
## Kanpo estekak
El Jadida

**El Jadida** (, amazigeraz: ⴰⵍ-ⵊⴰⴷⵉⴷⴰ) --Aurreko izenekin **al-Breyja** (), **Mazagan** (), amazigera: ⵎⴰⵣⴰⴳⴰⵏ, Frantsesa: Mazagan, portugesa: Mazagão) eta **al-Mahdouma** ()-- mendebaldeko Marokoko hiria da, Ozeano Atlantikoko kostaldean dagoena.

2004ko erroldaren arabera 144.440 biztanle zituen. Itsasoaldetik, El Jadidako hirigune zaharrak ez du "magrebiar" itxura, portugaldar harresi erraldoia duelako.

El Jadidak lehen **Mazagan** () izena zuen. Portugesek 1502an eratu eta 1769ra arte izan zuten kontrolpean. Bere azken kolonia Marokon izan zen.

## Herritar ezagunak 
* Cheikh Chouaib Doukkali, politikaria
* Driss Chraïbi, idazlea
* Driss Jettou, politikaria
* Abdelkebir Khatibi, idazlea
* Chaibia, margolaria
* André Elbaz, zinema zuzendaria
* André Guelfi, gidaria

## Herri eta hiri senidetuak 
*  Vierzon, Frantzia
*  Sintra, Portugal
*  Arenzano, Italia
*  Tacoma, Estatu Batuak

## Erreferentziak 
## Kanpo estekak 
*  Webgune ofiziala